Publication: Magyar Közlöny
Issue: MK-2003-136 (Year: 2003, Number: 136)
Era: 1990-2004
Section: 1994. évi I. törvény 3. §-ával összhangban az Európai Közösségek következõ jogszabályaival összeegyeztethetõ szabályozást tartalmaz:
Paragraph Index: 1395

56. Hozzáférés: eszközök, illetve szolgáltatások rendelkezésre bocsátása más elektronikus hírközlési szolgáltató részére meghatározott feltételek mellett, kizárólagos vagy nem kizárólagos jelleggel, elektronikus hírközlési szolgáltatások nyújtása céljából. A hozzáférés kiterjed többek között a hálózati elemekhez és kapcsolódó eszközökhöz történõ hozzáférésre, amely magában foglalhatja — a berendezések vezetékes vagy vezeték nélküli módon történõ csatlakoztatását (ez tartalmazza különösen a helyi hurokhoz és a helyi hurok révén történõ szolgáltatásnyújtáshoz szükséges eszközökhöz és szolgáltatásokhoz történõ hozzáférést); — az összekapcsolást; — a bitfolyam hozzáférést; — a fizikai infrastruktúrához való hozzáférést, beleértve az épületeket, alépítményeket és tornyokat; — a megfelelõ szoftverrendszerekhez való hozzáférést, beleértve a mûködéstámogató rendszereket, a számfordításhoz vagy ezzel egyenértékû funkciót kínáló rendszerekhez való hozzáférést; — a vezetékes és mobil hálózatokhoz való hozzáférést, különösen barangoláshoz; — digitális televíziós szolgáltatások feltételes hozzáférési rendszereihez való hozzáférést.

Source: https://magyarkozlony.hu/hivatalos-lapok/e2f8f9e43897bf91283d016817096ccfa6056e4e/dokumentumok/e2cc3d2a09ab889849edd2b453a061ace44747ce/letoltes